21989A0519(03)



DRUGI DODATNI PROTOKOL

uz Sporazum između Europske ekonomske zajednice i Republike Islanda nakon pristupanja Kraljevine Španjolske i Portugalske Republike Zajednici

EUROPSKA EKONOMSKA ZAJEDNICA,

s jedne strane, i

REPUBLIKA ISLAND,

s druge strane,

UZIMAJUĆI U OBZIR Sporazum između Europske ekonomske zajednice i Republike Islanda potpisan u Bruxellesu dana 22. srpnja 1972., dalje u tekstu Sporazum, te Dodatni protokol uz Sporazum nakon pristupanja Kraljevine Španjolske i Portugalske Republike Zajednici, potpisan u Bruxellesu dana 14. srpnja 1986.,

BUDUĆI DA, sukladno Uredbi (EEZ) br. 839/88 naplata carina koje primjenjuje Zajednica desetorice na određene proizvode uvezene iz Španjolske i Portugala potpuno je ukinuta kada je iznos pao na 2 % ili niže;

BUDUĆI DA su se dana 15. lipnja 1988. ministri država članica Europske organizacije za slobodnu trgovinu sporazumjeli poduzeti jednake mjere na robu uvezenu iz Španjolske;

BUDUĆI DA Dodatni protokol uz Sporazum ne predviđa za Republiku Island ukidanje carina na robu uvezenu iz Španjolske;

BUDUĆI DA, međutim, nisu potrebne daljnje mjere u trgovini između Republike Islanda i Portugalske Republike, obzirom da su carine na proizvode, na koje se primjenjuje Sporazum, uvezene u Island i Portugal već ukinute prije pristupanja te države Zajednici;

ODLUČILE SU, na temelju uzajamne suglasnosti, osigurati potpuno ukidanje carina na proizvode iz ovog Sporazuma koji su uvezeni u Island iz Španjolske, ako te carine iznose 2 % ili manje, te

ZAKLJUČITI OVAJ PROTOKOL:

Članak 1.

1. Ubiranje carina koje se primjenjuju u Islandu sukladno članku 3. Dodatnog protokola uz Sporazum, na proizvode uvezene iz Španjolske potpuno se ukida kada takve carine iznose samo 2 % davanja ad valorem ili manje.

2. Stavak 1. se primjenjuje na odgovarajući način na posebne carine čiji iznos ne prelazi 2 % obzirom na davanja ad valorem.

Članak 2.

Ovaj je Protokol sastavni dio Sporazuma.

Članak 3.

Ovaj Protokol potvrđuju ugovorne stranke sukladno svojim vlastitim postupcima. Protokol stupa na snagu prvog dana drugog mjeseca nakon kojeg su se stranke međusobno obavijestile da su okončani postupci koji su potrebnu u tu svrhu.

Članak 4.

Ovaj Protokol sastavlja se u po dva primjerka na danskom, nizozemskom, engleskom, francuskom, njemačkom, grčkom, talijanskom, portugalskom, španjolskom i islandskom jeziku, te je svaki od tih tekstova jednako vjerodostojan.

Hecho en Bruselas, a catorce de abril de mil novecientos ochenta y nueve.

Udfærdiget i Bruxelles, den fjortende april nitten hundrede og niogfirs.

Geschehen zu Brüssel am vierzehnten April neunzehnhundertneunundachtzig.

Έγινε στις Βρυξέλλες, στις δέκα τέσσερις Απριλίου χίλια εννιακόσια ογδόντα εννέα.

Done at Brussels on the fourteenth day of April in the year one thousand nine hundred and eighty-nine.

Fait à Bruxelles, le quatorze avril mil neuf cent quatre-vingt-neuf.

Fatto a Bruxelles, addì quattordici aprile millenovecentottantanove.

Gedaan te Brussel, de veertiende april negentienhonderd negenentachtig.

Feito em Bruxelas, em catorze de Abril de mil novecentos e oitenta e nove.

Gjört í Brussel, hinn fjórtánda dag aprílmánaóar nítján hundruó áttatíu og níu.

Por el Consejo de las Comunidades Europeas For Rådet for De Europæiske Fællesskaber Für den Rat der Europäischen Gemeinschaften Για το Συμβούλιο των Ευρωπαϊκών Κοινοτήτων For the Council of the European Communities Pour le Conseil des Communautés européennes Per il Consiglio delle Comunità europee Voor de Raad van de Europese Gemeenschappen Pelo Conselho das Comunidades Europeias Fyrir hönd ráós Evrópubandalaganna